Se conoix con o nombre de batalla de Fort Sumter a una batalla u ataque escaicito mientres a Guerra Civil d'os Estatos Uitos o 12 d'abril de 1861 y rematato o día siguient, quan tropas d'os autoproclamatos Estatos Confederatos d'America atacoron Fort Sumter, una fortificación en Charleston en a costa de Carolina d'o Sud propiedat de l'Exercito estausunidense que os confederatos reclamaban como propia. Encara que estió una acción prou chicota y localizata, en estar a primer vegata que soldatos d'os dos bandos disparoron y por a suya importancia simbolica se considera como l'acto de devantadera oficial d'a guerra.